בס"ד

**הצגת חודש אירגון תשע"ח-לא אירא רע :**

מערכה א תמונה 1:

אור

שתי בתים בית אחד מיטה ואביטל ישנה בית שני רואים דלת

דפיקות בדלת של משפחת מוריסוב בשקט.

אביטל מתעוררת מזיזה את החלון ורואה אנשים (נתן,אילנה,בנימין,דב) מתגנבים אחד אחרי השני לבית של משפחת מוריסוב, אביטל לא מבינה מה קורה סוגרת את הוילון וחוזרת לישון.

חושך

אור(ציוץ ציפורים)

אביטל לוקחת את התיק ויוצאת מהבית בחוץ היא פוגשת את סופיה

**אביטל:**סופיה בוקר טוב איך את מרגישה?(בחשש).

**סופיה:**הכל כרגיל, למה את שואלת?

**אביטל:**סתם התעוררתי אתמול הלילה וראיתי אנשים נכנסים אלכם הביתה בשקט.

**סופיה:** (מסמיקה) קדימה חייבים לרוץ יש בחינה.

רצות…

חושך!

תמונה 2:

אור על הבית של משפ' מוריסוב.

אמא של סופיה מדליקה נרות מסתכלת לכיוון הדלת.

חושך

אור על הבית של אביטל.

אביטל כותבת משהו במחברת (שיעורי בית) אמא מבשלת. אלכס נכנס בבכי הביתה, כל הפנים שלו מלאים דם. אביטל ממשיכה לכתוב בלי להסתכל לכיוונו.

**אמא:** אביטל רוצי לקרוא לד"ר מוריסוב

**אביטל:** לא רוצה למה צריך לקרוא לו?

**אמא:** את לא רואה את אלכס??

**אביטל:** (מסתובבת, רואה אותו ורצה לשכנים.)

**מתפרצת אליהם הביתה (בלי לדפוק) תוך כדי צעקות:** אלכס נפל, אמא שלי קוראת לך, מהר..

נעצרת בבהלה. (נתן, אילנה, דוב בנימין וסופיה עומדים עם סידורים בידיים ונועצים בה מבטים)

**ד"ר מוריסוב אומר:** תגידי לאמא שלך שאני יבוא בעוד כמה דקות ותשכחי ואל תספרי לאף אחד כלום ממה שראית פה.

**אביטל:**(בגמגום) סליחה מסתובבת ויוצאת בריצה.

חושך

תמונה 3:

אור על אביטל וסופיה עומדות ומדברות.

**אביטל:** מה קרה לכם? הכל בסדר עם המשפחה שלך? כולם בריאים?

**סופיה:** צוחקת במבוכה. כן כן כולם בסדר רק ש..

דממה

**אביטל:** סופיה תספרי לי מה קרה.

**סופיה:** זה ארוך וגם אי אפשר לדבר פה.

**אביטל:** נו סופיה אנחנו חברות מספיק טובות כדי שתוכלי לספר לי ולסמוך עלי שאשמור הכל בסוד.

**סופיה:** לא, לא זה לא זה אני סומכת עלייך אבל המקום פה.. טוב, בואי אלי הביתה ונדבר שם.

**אביטל:** את בטוחה שמתאים שאבוא אליך?

**סופיה:** (בחיוך). כן בטח בשמחה.

הולכות לבית של סופיה.

מתיישבות על הספה **וסופיה מתחילה לדבר:**

טוב אז אממ.. אנחנו יהודים

**אביטל תופסת בידיים של סופיה ואומרת:** יהודים? איך לא ידעתי? מה זה אומר בכלל יהודי? אבל יהודים הם בכלל לא טובים, ככה המרצה אמר לנו.

**סופיה בחצי חיוך:** זה ממש טעות עם ישראל הוא העם הנבחר, (פתאום מתאפסת ושמה לב עם מי היא מדברת) פעם בשבוע אנחנו נפגשים, חבורה של יהודים עושים דברים של יהודים, מתפללים תפילות של יהודים, לומדים את התורה של היהודים ועושים מצוות.

**אביטל:** וואו נשמע מעניין מה זה עוד אומר?

אמא של סופיה נכנסת לחדר.

סופיה מסתכלת עליה בחשש.

**אביטל:** טוב אני הולכת, להתראות

**סופיה:** להתראות (בקוצר רוח)

אביטל הולכת הביתה. מגיעה. אבא יושב על הספה וקורא עיתון.

אור על הבית של המשפחה של אביטל

אבא של אביטל יושב וקורא עיתון אביטל נכנסת.

**אביטל:**אבא בדיוק רציתי שאתה תיהיה פה.

**אבא:** מה רצית ילדתי?

**אביטל מתקרבת אליו בשקט:** אבא מה זה יהודים?

**אבא:**(קופץ וזורק את העיתון) מה זה? מי אמר לך שאנחנו יהודים? זה שטות גמורה! תוציאי את השטויות האלה מהראש שלך מהר.

**אביטל:** אנחנו? יהודים?

**אבא:** לא, לא מה פתאום אמרתי לך שלא.

אמא,מישה ואלכס ניכנסים.

**אמא:** שלום מה נשמע?

**אבא:**אנחנו צריכים לדבר!(מושך את האמא לצד והם מתחילים להתלחשש)

**אבא:** ילדים שלי, אנחנו צריכים לדבר איתכם.

**אביטל:** טוב אני כבר מסיימת את הסיפור!

**אבא:** נטליה, תדחי את בדיבורים האלה לאחר כך! זה רציני!

**אביטל:** נו, אבא, מה אתה רוצה?!

**אבא:** שתשבו כבר!

**אביטל:** טוב, טוב… בסדר!

**אמא:** די, מישה, נטליה,אלכס! לאבא ולי יש משהו נורא חשוב שאנחנו צריכים לדבר איתכם עליו.

**מיכאל:**מה קרא, אבא?

**אבא:** ילדים שלי, אתם יודעים שכל מה שאמא ואני רצינו זה שיהיו לכם את החיים הכי טובים; בתי הספר הכי טובים, המורים הכי משכילים… היה חשוב לנו שיהיה לכם עתיד טוב, ורצינו לשמור עליכם…

**!אביטל:** מישה, אתה יודע מה קורה פה?

**מיכאל:** לא… אבא לאן אתה חותר?

**אבא:** אני רוצה שיהיה לכם ברור שכולנו אזרחי המדינה הזאת, סובייטים לכל דבר! וגם אם איפשהו כתוב שאנחנו יהודים, זה לא אומר שאנחנו שווים פחות.

**אביטל:** מה קורה פה?! אנחנו יהודים?!

**אלכס:** מה?! למה אף פעם לא סיפרתם לנו שאנחנו יהודים?!

**אמא:** לא רצינו שתהיו שונים. ההורים שלנו כבר סבלו מזה מספיק, הם חיו בתקופת שלטונו העריץ של סטלין. בימיו האחרונים של סטלין, החריף מאוד היחס העוין ליהודים. היו רוסים שהאשימו את היהודים במותו ואף הכו יהודים ברחובות. סטלין היה רודף אחר יהודים והורג אנשים חפים מפשע, ומזלנו שהקצב האכזר הזה מת! לכן לא רצינו שתדעו שאנו יהודים, כי רצינו שלכם יהיה טוב יותר, שתהיו בדיוק כמו כל אדם אחר בארץ הזאת.

**אבא:** וגם עכשיו אתם כמו כל אחד בארץ שלנו. כל החיים שלכם גדלתם כסובייטים. החברים שלכם, השכנים שלכם, כולם סובייטים, וגם אתם!

**אלכס:**אבל אבא, אנחנו לא סובייטים! אתה אומר שאנחנו יהודים!

**מישה:** אתה לא יהודי, וכדאי שתוציאו את הרעיון הזה מהראש! רק בגלל שבאיזושהי תעודת זהות כתוב שאתם יהודים זה לא אומר שום דבר.

**אבא:** וחוץ מזה- זה עומד להשתנות! דיברתי עם כמה אנשים ואני מחכה לאישורים, וגם שם כבר לא יהיה כתוב שאתם יהודים.

(אמא מחבקת את אביטל)

**אביטל:** אמא, מה נעשה עכשיו?

**אמא:** הכל יישאר אותו הדבר. שום דבר לא השתנה.

**אלכס:** אבא, אני מבין שבחוץ אנחנו צריכים להיות סובייטים, אבל בתוך הבית אנחנו יכולים להישאר יהודים.

**אבא:** אתה לא מבין על מה אתה מדבר! ילד, יש לך עוד הרבה מה ללמוד! רק חסר לנו שהק.ג.ב. ישמעו את הדברים האלה, ומי יודע מה יהיה עם המשפחה שלנו...

**אלכס:** אנחנו נשמור את זה בתוך הבית. אף אחד לא ידע.

**מישה+אבא:** יצחק! תפסיק את השטויות האלה מיד! אתה לא יהודי, והויכוח הזה נגמר! ברגע שהמסמכים האלה יגיעו, הלאום שלכם יהיה כתוב בחוק כסובייטי, נקודה!

**יצחק:** אבא, אתה חושב שאתה יכול לבוא לפה עם כזאת הכרזה ולצפות שהכל ימשיך להיות אותו דבר?! אני עדיין לא יודע בדיוק מה זה אומר, אבל אם אני יהודי אז אני רוצה להבין מה זה אומר ומה משמעות הדבר.

(צלצול טלפון, אבא יוצא לענות מאחורי הקלעים)

**אביטל:** כן, גם אני רוצה להבין מה זו יהודיה!

**אמא:** אביטל, זה לא כ"כ פשוט כמו שנראה לכם... אבל אל תדאגו, הכל יהיה בסדר.

**אבא:** אמא, יש לך טלפון!

(גם האמא יוצאת, והאחים נשארים לדבר)

**אביטל:** מישה, אתה יודע... לא יודעת... משהו על יהודים?

**מישה:** תראי, אביטל, מה שאני יודע הוא שלמכון המוסקבאי לפיזיקה וטכנולוגיה יהודים לא יכולים להתקבל, אלא אם כן הם משיגים ציונים גבוהים במיוחד, מה שאומר שכנראה יהודי במוסקבה זה לא דבר אהוד כ"כ. אינני יודע למה, אבל כבר יצא לי להיתקל בשנאה וכעס כלפי אלו שידוע שהם יהודים. בכל אופן, כלפי חוץ אנחנו נשארים סובייטים לכל דבר.

**אביטל:** מיכאל, אתה יודע שלמרות שסיפרת לי דברים לא טובים על היחס ליהודים, משהו בזה מאוד מסקרן אותי והייתי רוצה לדעת מה משמעות הדבר "להיות יהודי" ?!

**מישה:** (במבט רציני) אביטל, את אולי לא מספיק מודעת לסכנות. כל תנועה חשודה אצל הק.ג.ב. יכולה להיחשב כבגידה ועלולה להסתיים במעצר.

יצחק: אוליכלפי חוץ אנחנו נשארים סובייטים! ואני בסתר אברר על הענין.

מישה:לא אתה לא!לא נראה לי שאתה מעונין כבר בגיל כזה להיות בכלא של הקגב.

אביטל יוצאת מהבית ובחוץ כמעט נתקעת בנתן.

**נתן:** אוי סליחה, ממש סליחה.

**אביטל:** זה בסדר גמור. היי אתה היית לפני כמה לילות אצל משפחת בוריסב.

**נתן:**(בלחץ) אני לא חס וחלילה, למה את חושבת?

**אביטל:**כן, כן אני בטוחה שזה הייתה אתה! אתה לא צריך להסתיר את זה ממני (מנמיכה את קולה) זה בסדר גם אני יהודיה.

**נתן:** (קופץ) את יהודיה??? ותנמיכי את הקול את לא רוצה להיכנס לכלא עכשיו, נכון…

**אביטל:** סליחה בסדר אני ינמיך, עכשיו אתה יכול לענות לי זה נכון שהייתה אצל משפחת בוריסב? מה עשיתם שם.

**נתן:** את צודקת באמת הייתי שם, סליחה ששקרתי, אנחנו פשוט חוששים מהקגב.

**אביטל:** (מתפרצת) מי זה אנחנו?

**נתן:** אנחנו זה אני ועוד כמה אנשי מחתרת שמקיימים כל ערב שבת בחשאיות סעודת שבת,תפילה ולימוד.

**אביטל:**שבת? מה זה שבת?

**נתן:** אוו, זה הסבר ארוך את מוזמנת לבוא לשיעור שלנו שבת הבאה וללמוד.

**אביטל:** וואי תודה אני באמת ישמח.

**נתן:**טוב אני חייב ללכת להתראות.. רגע בכלל לא אמרת לי איך קוראים לך?

**אביטל:** אני אביטל ואתה?

**נתן:**אני נתן, נתן שרנסקי!

**אביטל:**להתראות נתן ניפגש בשבוע הבא.

חושך

אור

שיעור תורה שולחן עם ספרי קודש ואוכל שיהיה ביגלה מחכים לרב...

**אילנה:** אני לא מבינה מה ההבדל בין דוסטובייבסקי לטולסטוי

**בנימין:** מה זאת אומרת מה ההבדל בין דוסטובייבסקי לטולסטוי?! זה כמעט כמו לשאול מה הקשר בין פסנתר לצ'לו! אין לי זמן להסביר לך הכל, אבל אלבר קאמי מרחיב על זה בלי סוף בספר שלו. אוי, אני מותש! אין לי כח לעוד יום לימודים מפרך כזה...

**אלנה:** אתה לא חושב שהעמסת על עצמך יותר מידי עם לימודי הרפואה האלה?!

**בנימין:** אירנושקה, שנינו ידענו שזה לא הולך להיות פשוט, אבל את יודעת שאני לא עושה את זה בשבילו, או בשבילה.

(ממשיכים לשוחח ב"דביקיות". דוב נכנס במצב רוח טוב)

**דוב:** הו! קומוניסטים משובחים שלי! מה שלומכם הבוקר? זה סתם נדמה לי, או שהשתנתם מאתמול? אתם בהחלט שונים מהפעם האחרונה שראיתי אתכם! או שאני השתנתי? מפרופיל, אני לא נראה רזה יותר?

**אילנה:** הו, דוב! בוקר טוב גם לך! אנחנו רואים שהכל כרגיל אצלך.

**בנימין:** אז הכל בסדר!

(דוב מוציא שקית בייגלה וטוחן בקולניות. אילנה ובנימין מזנקים עליו)

**שניהם:** תגיד לי, אתה משוגע?! מה אתה חושב שאתה עושה?!

**דוב:** למה, מה קרה? מה אתם עושים?

(שיחת לחישות)

**בנימין:** איך אתה יכול להיות אזרח גאה של ברית המועצות, מולדתנו, ולעולל פשע כה חמור?!

**דוב:** איזה פשע? אתם מתחילים להפחיד אותי!

**אילנה:** דוב, בא ותספר לי מה העיקרון הכי חשוב באימפריה הקומוניסטית.

**דוב:** השוויון!

**בנימין:** יפה מאוד, השוויון! אז מעז לעשות כזאת עברה בפומבי, בצורה כ"כ בוטה?! מה אתה רוצה, להיכנס לכלא?!

**אילנה:**אנחנו אומרים את זה רק כי אנחנו דואגים לך.

**דוב:** (צועק) אני לא מבין- מה עשיתי?!

**שניהם:** ששש... (ומחזירים אותו למטה) הם עלולים לשמוע...

**בנימין:** רק שבוע שעבר הם תפסו מישהו שעשה בדיוק את אותה עבירה. אף אחד לא ראה אותו עד היום...

**דוב:** מה, באמת?!

**בנימין:** כן! וגם אתה תגיע לשם אם תמשיך ככה! מה כבר ביקשנו, את טובתך?!

**אילנה:** תבטיח שזו הפעם האחרונה שאתה עושה את זה!

**דוב:** אני מבטיח, אני מבטיח! אבל מה עשיתי?!

**בנימין:** ששש... כשבאת לפה...

**דוב:** נו...

**בנימין:** אכלת בייגלה...

**דוב:** נו...

**בנימין:** בפומבי!

**דוב:** נו...

**בנימין:** מה "נו"?! איך יכול להיות שאזרח במשטר הסובייטי יבגוד ככה במולדת ויאכל בייגלה?..

**אילנה:** בפומבי!

**בנימין:** ולא יתחלק בשקית הבייגלה שווה בשווה, כיאה לסובייטי נאמן, אם חבריו הסובייטים?!

**אילנה:** חבל עליך...

**דוב:** מה?

**אילנה:** על דבר כזה נותנים 3 שנים אם לא 5...

דוב: הו, לא! מה אעשה?! אתם לא תגלו לאף אחד, נכון?!

**בנימין:** יש לך מזל, ובמקרה- לא מאוחר מדיי לתקן את העוולה.

**דוב:** איך? רק תגידו לי איך!

**אילנה:** כמה בייגלה נשארו לך?

**בנימין:** אתה צריך לחלק את כל הבייגלים שווה בשווה לכולנו, שלא יהיה גרגר מלח עודף על משנהו!

(נתן נכנס)

נתן:שלוםםם!!

אילנה:שלום נתן, ברוך הבא.

**דוב:** 36,37,38,39..

**נתן:** מה הוא עושה?

**אילנה:** הוא מתקן עוולה סובייטית

(מהנהנים)

**סופיה:** כולם הכינו פה שיעורי בית לארוחת ערב היום?

**דוב:** בטח! אני מביא פתיתים.

**בנימין**: אה, דרך אגב, כנראה עוד היום יגיע מורה חדש לעברית. הוא סירובניק כבר שנים אחדות. קודם לא ידע עברית, אבל בעבודה מאומצת נעשה אחד המורים המעולים. הוא איכשהו השיג מילון ולמד מתוכו עשרות אלפי מילים, וגם מעיתון עברי שמצא... הכל בכוחות עצמו!

**נתן:** מצוין! ורציתי לשאול אותך, בנימין, יש לי ידידה שרוצה להצטרף ללימוד, זה בסדר מבחינתכם?

**בנימין:** זה בדוק שהיא משלנו?

**נתן:** כן, כן. יהודיה טהורה לכל דבר! אפילו סבא רבא שלה היה יהודי.

**סופיה:** אז נראה לי שלא אמורה להיות בעיה, אבל צריך להיזהר עם זה, נתן. שזה לא יתפרסם יותר מדיי, כי בפעם הקודמת שנפגשנו בסתר בכל זאת הבחינו בנו אנשי ה-ק.ג.ב. ומכוניות שחורות המתינו לנו מתחת לחלונות הדירה שבה היינו ועמדו בתצפית. כשיצאנו משם, הסוכנים עקבו אחרינו. כל סוכן ידע בדיוק מי מאיתנו הוא המטרה שלו. צריך סודיות רבה. בנס הם לא עצרו לחקירה את כולנו.

נתן יוצא וחוזר עם אביטל.

סופיה: אביטל, ידידה שלך(צוחקת) היאמ חברה שלי לא ידידה שלך?

נתן ואביטל מסמיקים.

**אילנה:** שלום, נטליה!

**אביטל:** אביטל!

**אילנה:** נכון, נכון... אביטל, אני זוכרת! נו, קצת קשה לי! עוד לא התרגלתי לשמות החדשים. לבנימין שלי אני עדיין קוראת בוריס

**נתן:** (מעביר מהר נושא) אז מה שלומך, אילנה? עוד כמה זמן נשאר עד הלידה?

**אילנה:** חודש וחצי-חודשיים. וזה בדיוק מה שמדאיג אותנו!

**בנימין:** אתם יודעים, המצב היום לא פשוט בכלל. תחשבו לאיזו מציאות הילד שלנו ייוולד- לחיים של בריחות ומחתרות. ומה יקרה אם נאסר? יש סיכוי גדול שזה יקרה...

**אילנה:** אנחנו חושבים... (מבט לבנימין) לבקש אישורים לצאת מכאן בהקדם.

**נתן:** מה?! לצאת?! כמה זמן אתם כבר חושבים על זה?! למה לא סיפרתם לנו כלום?!

**בנימין:** זה עוד רק בגדר מחשבה. זה לא פשוט... לא בקלות נותנים היום אישורי יציאה, ועוד ליהודים... ומי שמבקש אישורי יציאה מסתכן בכך שיפטרו אותו ממקום עבודתו, ומי שלא עובד שלושה חודשים ברציפות נחשב ל"טפיל", מותר לשלטונות להעמידו לדין. זו הסיבה שאנו מאוד מאד חוששים.

**סופיה:** חשבתם על יעד?

**אילנה:** כן, אתם יודעים... אירופה. פריז, רומא... רק מקום שבו נוכל לגדל את ילדינו בשקט. פה זה מטורף!

**בנימין:** אהה... אילנה, לא סיפרתי לך, אבל חשבתי על משהו. יש מקום, ז"א- שמעתי ממשהו ששמע מחבר שלו שיש עכשיו איזו ארץ חדשה של צעירים... כן, אני יודע שזה נשמע משוגע, אבל סיפרו גם שזו ארץ של יהודים. הייתם מאמינים? זה כל מה שחלמנו עליו! ארץ שטופת שמש שכולם שם יהודים בדיוק כמונו!

**סופיה:** נו, בנימין, מה זה השטויות האלה?! ממי בדיוק שמעת את זה?!

**אביטל:** אף פעם לא שמעתי על הדבר הזה...איפה בדיוק היא נמצאת?

**בנימין:** אני לא כ"כ יודע, אבל אותו חבר סיפר לי שניתן לראות אותה במפות.

**אילנה:** נו, אז למה אנחנו מחכים?! דוב, אתה לומד גיאוגרפיה עולמית, נכון?

**דוב:** רגע, אל תבלבלי אותי!

**אילנה:** זה חשוב, דוב! תביא לנו את המפה הגדולה שלך!

**בנימין:** הנה, תסתכלו!

**סופיה:** אנחנו כבר בשנות השבעים. אין לך מפות יותר מעודכנות?

**דוב:** מה קרה לכם?! זה יצא ממש לפני שנה!

**בנימין:** כן! כך בדיוק הוא אמר שקוראים לה- ישראל!

**דוב:** אה, נזכרתי! שמעתי על איזה זקן יהודי משוגע, שגם סיפר קשקושים כאלה... הוא מתגורר ממש בכפר הסמוך. אפשר לנסוע אליו, אולי יהיה לו משהו מיוחד לחדש לנו. ונמאס לי לספור! הנה, בדיוק 5 קבוצות של 60 בייגלים לכל אחד! אה! אז איך אני בסובייטיות?!

**אילנה:** דוב, שכחת מישהו...

**דוב:** מה?! לא, אני לא סופר שוב! רגע (סופר) , אל תעבדי עלי! אנחנו בדיוק 5!

**אילנה:** מה איתה? (ומצביעה לכיוון בטנה

(חושך, מוזיקה, החברים על הבמה דופקים בדלת)

**זקן:** מי זה?

**נתן** אנחנו צריכים לדבר איתך!

**זקן:** לכו מכאן!

**נתן:** אדוני, זה דחוף! אנחנו צריכים את העזרה שלך!

**זקן:** רק רגע...

(הזקן פותח בחשש. סוגר את הדלת, חושך על הבמה, מוזיקה מתגברת)

**אביטל:** אנחנו שמענו, אדוני, שאתה...

**זקן:** אה! ידעתי! גם אתם באתם כי שמעתם שאני משוגע, נכון?! אז אין לכם כנראה מה לחפש פה! אתם יכולים ללכת, כי אני לא משוגע! לא משוגע! (מלמולים לעצמו..)

**בנימין:** לא, אדוני. חס ושלום! אנחנו לא חושבים שאתה משוגע, רק שמענו שיש לך קצת פרטים...

**אביטל:** על מקום...שרצינו לדעת אם זה נכון... ישראל, או משהו כזה...

זקן: (נדרך) תלכו מפה! תלכו מפה! אני משוגע?! אתם משוגעים! לכו מפה! לא מכיר שום דבר!

סופיה: אדוני, כולנו פה יהודים, אין לך מה לחשוש. באנו עד לכאן, אליך, בשביל לשמוע על המקום הזה.

זקן: (שתיקה, מהסס)

אילנה: אז אתה באמת יודע משהו?

זקן: רגע, אתה! (מצביע על דוב) תשמור בחוץ שאף אחד לא מתקרב! הסוכנים האלה נמצאים בכל מקום...

(דוב יוצא והזקן מתחיל להגיף בזהירות את כל התריסים בבית. האור בבמה מתעמעם. רעש של דלת.)

זקן: אני לא ידעתי שאתם יהודים. אני מצטער... כן, השמועות ששמעתם נכונות. יש מקום כזה, ונמצאים שם יהודים כמוכם-צעירים. שם יש שמש, הרבה שמש. והאדמה... אדמה של ארץ ישראל היא אדמה קדושה!

אביטל: מה זה קדושה?

זקן: ככל שדבר יותר קרוב לאלוקים, הוא יותר קדוש.

מיכאל: אתה רוצה לומר שהאדמה שם קרובה לאלוקים?

**הזקן:** לא קרובה במרחק, אלא שאלוקים משגיח השגחה מיוחדת על האדמה ועל היהודים הנמצאים עליה. שם עובדים את האדמה, והפירות שיוצאים משם...אח...והשפה... כולם מדברים שם שפת הקודש.

**אביטל:** שפת הקודש?

**זקן:** כן, השפה העברית! הקב"ה ברא את העולם בשפה העברית, שפת הקודש!

**בנימין:** אף אחד לא רודף אותם שם?

**אילנה:** הם לגמרי חופשיים?

**זקן:** בוודאי שהם חופשיים, למרות כל האויבים המקיפים את הארץ, כמו גוב אריות. הם הולכים זקוף ומנצחים. הם לא מפחדים מכלום! אתם מבינים? האלוקים שברא את העולם בשפה העברית נמצא איתם ושומא עליהם... ילדים יקרים שלי, אתם עוד צעירים. לכם יש עוד סיכוי... אתם חייבים לעשות הכל כדי לעלות לשם! שם זה המקום שלנו! לא פה! רק עוד בקשה קטנה...אני רוצה ללמד אתכם שיר בעברית שסבתא שלי הייתה שרה לי... יש לכם זמן לזה?

**כולם:** כן כן, בטח!

**זקן:** מצוין! אז תחזרו אחרי מילה במילה... כן כן, גם אתם בקהל...מוכנים?

"כל העולם כולו גשר צר מאוד והעיקר לא לפחד כלל"

חושך

אור על בית של סופיה.

לאט לאט מתגנבים כל החבורה (נתן, בנימין, דוב, אילנה וסופיה)

אור על אביטל מתארגנת בבית.

מציצה מהחלון.

3 שוטרים של הקגב עם פנסים מתגנבים ומדברים ברוסית

**שוטר א':** איפה יהודים אלה. הפעם הם לא יתחמקו ממנו.

**שוטר ב':** הפעם לא ניתן להם לשטות בנו כמו בכל הפעמים הקודמות הפעם סופם יגיע!!

**שוטר ג':** כן כן סופם יגיע.

**אביטל רצה** מהדלת האחורית לבית של מוריסוב. קוראת להם (שומעים לחשושים)

נכנסים לבית שלה ומתחבאים שם.

אור על השוטרים, נכנסים לבית בצעקות ברוסית, הופכים את כל הבית.

**שוטר א':** נייט נייט, לא עוד פעם. ספסיו, תראו אותם שוב התחמקו לנו בין האצבעות.

**שוטר ב':** לא יכול להיות. חצופים. ככה בלי שום בושה.

**שוטר ג':** באמת. ככה בלי שום בושה!!

**שוטר ב':** לא אכפת לי היום אנחנו עוד נמצא אותם!

**שוטר ג':** כן אנחנו עוד נמצא אותם.

**שוטר א':** בואו בואו אין מה לחפש פה יותר.

חושך.

אור על המחבוא של אביטל וכל החבורה.

**אילנה:** תודה רבה אביטל. הצלת אותנו!

**סופיה:** מחבקת אותנו, באמת ממש תודה, מה היינו עושים בלעדייך.

**דוב ובנימין:** תודה רבה.

כולם יוצאים. נתן ואביטל נשארים רק שניהם במחבוא.

**נתן:** אבל עשית מצווה ענקית, הצלת יהודים ממות בטוח.

**אביטל:** אני? מצווה? אני לא מבינה על מה אתה מדבר בסך הכל עזרתי לאנשי המחתרת להתחבא.

**נתן:** זה היה מעשה אדיר. פשוט מדהים מצידך. רגע, דיברנו על זה בבית של מוריסוב לפני שהגעת, את יודעת מי מגיע לפה השבוע?

**אביטל:** לא. מי מגיע?

**נתן (בהתרגשות):** ר' שלמה קרליבך.

**אביטל:** מי?

**נתן:** ר' שלמה קרליבך. הרבי המנגן, הוא מגיע לחלק כיפות, ציציות ותפילין פה בסתר לכל היהודים.

**אביטל:** באמת? תודה נתן.

אביטל הולכת לכיוון ביתה

חושך

אור על הבית של אביטל

אביטל ואלכס יושבים ומדברים.

**אביטל:** אלכס אתה לא מבין, השבוע מגיע לפה רב, ששמו הרב שלמה קרליבך, הוא מגיע להיות פה איתנו לחלק ציציות כיפות ותפילין ולשיר איתנו.

**אלכס:** באמת? וואו איזה יופי. איך אני כבר מחכה. מה? מתי? ואיפה זה בדיוק יהיה?

**אביטל:** המפגש יהיה בבית של מוריסוב, בעוד יומיים בעזרת ה', כל היהודים שגרים ברוסיה יבואו למפגש הזה אבל הוא מתנהל בהחבא, תזהר לא לומר דבר לאיש.

אלכס: איזה יופי אביטל. מעולה. תודה.

חושך.

אור.

מוזיקת לולי תורתך שעשועי (המקורי ר' שלמה שר)

תור ארוך של יהודים.

(לפי הסדר הזה- דוב, אילנה, בנימין, איש 1, איש 2, איש 3 ואז אלכס. ואביטל)

**ר' שלמה:** יהודי יקר, מה שמך?

**דוב:** דוב.

**ר' שלמה:** דוב קינדרלעך, בוא תקבל תפילין, ציצית בוא בוא תתקרב אני אביא לך גם כיפה. שיהיה לך הרבה שמחה, ותזכה במהירה לעלות לארץ הקודש.

**דוב:** תודה רבה. כמה חיכיתי לרגע בו יהיה לי תפילין. (בהתרגשות) תודה תודה.

**ר' שלמה:** בשמחה רבה.

דוב יוצא.

**אלינה:** שלום רבי, רציתי לבקש שתשיר לנו איזה שיר.

**ר' שלמה:** בשמחה יקרה. כמה טוב לשמח יהודי.

ר' שלמה כאילו מנגן על הגיטרה, יש עוד שיר שלו.

**אילנה:** תודה רבי תודה.

**ר' שלמה:** בשמחה, שתהי בשמחה תמיד.

אילנה יוצאת. נכנס בנימין.

**ר' שלמה:** יהודי יקר ואהוב כל כך מה שמך?

**בנימין:** בנימין.

**ר' שלמה:** אוהו בנימין איזה שם נפלא. בנו של יעקב אבינו. איזה זכות. בוא אחי אהובי, בוא תזכה במצווה תפילין בכל יום ויום מעכשיו. בוא בוא קח גם כיפה וציצית.

**בנימין:** תודה תודה. וואו אין לי מילים. אני כל כך נרגש. מצוות תפילין. וואו תודה.

בנימין יוצא

**ר' שלמה:** בואו התקרבו יהודים יקרים, כמה נפלא לזכות להביא לכם תפילין, שיוכלו לשמש אותכם במצוות רבות כל כך.

**איש 1:** תודה תודה

**איש 2:** איזה זכות.

שניהם יוצאים

איש 3 מתקרב.

**ר' שלמה:** בוא יהודי אהוב בוא קח גם אתה כמה מצוות.

**איש 3:** תודה רבה ר' שלמה. כמה שמחה הבאת איתך לכל המתח שיש לךנו בימים האחרונים

**ר' שלמה:** אתה כל כך משמח אותי אין לך מושג עד כמה

מתחבקים.

אלכס מתקרב

**ר' שלמה:** נער יקר מה שמך?

**אלכס:** אלכס, יש לך תפילין בשבילי?

**ר' שלמה:** תכף מבדוק תכף נבדוק. מתכופף ומחפש בתיק.

לא אלכס אהוב. נגמרו לי כל התפילין שהיו לי וכל הכיפות כמה אני מצטער. סליחה ממש אהוב.

**אלכס:** מה? מה?? לא!! אני כל כך רציתי! יושב ומתחיל לבכות.

**ר' שלמה:** טוב אני אממ.. אביא לך את שלי. אלו תפילין שקיבלתי מאבא שלי, שקיבל מאבא שלו, מקווה שתוכל לשמור עליהם.

**אלכס**: באמת? וואו תודה רבה תודה רבה. את שומעת אביטל? הוא מביא לי את שלו. תודה ר' שלמה תודה.

**ר' שלמה:** אז בא נפתח זאיזה ניגון של שמחה.

ריקוד חסידי

אביטל יוצאת מהבית בו מתארח ר' שלמה וסופיה יוצאת אחריה הם מתחילות ללכת ולדבר

**סופיה:** אביטל את לא מאמינה מה קרה. אבא שלי הצליח להשיג אישורי עליה אנח…

**אביטל** (מתפרצת) מה? אני לא מאמינה? מתי? איך?

**סופיה:** בדיוק בעוד שבוע, וגם אני עצמי לא כל כך יודעת את הסיפור הכל בזכות אבא שלי ואנשי המחתרת.

**אביטל**:עוד שבוע? לא נספיק כמעט ולהיפרד.

**סופיה:** את צודקת אבל בעזרת ה' תוך מספר שבועות תזכו כולכם גם לעלות לארץ ולעולם לא ניפרד.

**אביטל:** אני באמת כל כך מקווה שאני,נתן ואלכס נצליח לברוח הרי הורי ומישה לא יסכימו לעזוב בזמן הקרוב.

**סופיה:** אמן! אמן! שרק תזכו..

**אביטל:** טוב להתראות סופיה (נותנת לה חיבוק ענק) אני חייבת לרוץ לחברותא עם נתן...להתראות.

**סופיה:** להתראות אביטל, רק בשמחות.

תמונה ב

בוקר

**אלכס:** אביטל אני הולך, תשמרי על עצמך יש פה מספר טלפון למקרה שיקרה משהו.

**אביטל:** נו באמת אלכס למה שיקרה משהו?

**אלכס:** אביטל רק תשמרי עליו רק למקרה שהלוואי שלא יקרה.

חושך

אור

צהריים

רואים את אביטל מציצה לעבר הבית ורואה שוטרים גוררים משם את אלכס בצעקות.

**אביטל:**(מתחילה לצעוק בשקט)אלכ…

רואים את אלכס מסמן לה תוך כדי גרירה להיות בשקט להתחבאות ומסמן לה עם היד להתקשר למספר שנתן לה..

אביטל נכנסת הביתה ומחייגת

בחור צעיר עונה מהצד השני בלחש: תבואי לביה"כ הסמוך עוד הערב….

ורואים את אביטל מניחה את הטלפון ומתכננת לצאת

**אביטל:** אני אביטל שטיגליץ, אחות של אלכס, אמרו לי לבוא לכאן...איתך דיברתי?

**לווה ליברמן:** כן, אני לווה ליברמן וזה אנטולי שרנסקי- טוליק... בואי, ניתן לך כתובת של כל מיני בתי מעצר, שם תוכלי לחפש את אחיך... אל תדאגי, לא יחזיקו בו שם הרבה זמן... העיקר זה לשמור על קור רוח... טוב, אין זמן לדיבורים, אם תסתבכי- יש לך את המספר... בהצלחה להתראות שלום.

(**:**,!!

(תוך כדי שאביטל מדברת, חוזרים לבמה עם מזוודות- בפנטומימה. חיבוקים, נשיקות, נפרדים ממיכאל...)

**\* אביטל רושמת לסופיה מכתב:**

סופיה יקרה

לשמחתינו אלכס השתחרר בסוף השבוע, והוא הצליח להשיג גם אישורי עליה, תשמרו עליו בישראל עד שנגיע,בכל זאת הוא עדין נער צעיר..

אלכס ונתן נכנסים וקוטעים את כתיבת המכתב.

חיבוקים ובפרידה

**אלכס** אל תדאגו, אני אשלח לכם הזמנה מא"י וזה יזרז את ההגעה שלכם!

טוליק, תשמור על אחותי!

**אביטל:** אל תשכח לשלוח לי גלויות מא"י! ואנחנו נשלח לך את ההזמנה לחתונה!

**נתן:** מה?!? כן כן!

**אביטל:** אלכס , זה אמיתי! אתה באמת עולה לארץ הזאת שעד לפני כמה זמן הייתה רק שמועה...והנה! עכשיו אתה יכול לשיר את השיר!

**נתן:** איזה שיר?

**אלכס:** והעיקר והעיקר...לא לפחד כלל...

**\* אביטל**: בימים הבאים אני ונתן התקרבנו מאוד... היו לנו כ"כ הרבה עיסוקים משותפים... והיה לנו מאוד קשה לחשוב שאחד לא יהיה...

**\* נתן:** עם השני...אביטל הראתה לי גלויות שהיא קיבלה מאחיה וממשפחת בוריסב שכבר המון זמן בארץ... גלויות של ארץ ישראל שטופת השמש... מצדה, הגולן...

**\*אביטל:** הכנרת, ירושלים... תליתי אותם על הקיר בבית ויכולתי סתם לשבת ולהסתכל בהם שעות... חולמת ומדמיינת את הרגע בו נגיע לשם...

**\*נתן:** במכתבים של מיכאל הוא מספר שהוא לא מפסיק לפעול למען השגת אישורי עליה בשבילנו...לפני כמה ימים כשישבנו בערב ודיברנו, אמרתי לאביטל שאני חש כי אנו נשמות תואמות שנועדו להיות...

**\*אביטל:** יחדיו, הרגשתי שאני זקוקים איש לרעותו...ויחד נוכל לממש את תקוותינו לעלות לא"י ושם להקים את ביתנו המשותף...

**\*נתן:** זאת תהיה יציאת מצרים האישית שלנו. אלה היו הדברים ששנינו האמנו בהם כל כך. היה רק חסר לנו אשרת יציאה.

**\*אביטל:** ונתן ואני

**\*נתן:** החלטנו...

**\*אביטל ונתן ביחד:** להתחתן.

(מתחילים להציג...)

**אביטל:** מה נעשה נתן? מה נעשה? נמאס לי מהתפקידים הסובייטים האלה! מה כבר ביקשנו? להתחתן?!?

**נתן:** אני לא יודע אביטל, אני לא מבין מה זה הקשקושים על הבדלי הגיל בינינו... מה אכפת להם שאני גדול ממך בשלוש שנים?!?

**אביטל:** זה ברור שהכל סתם תירוצים... הם לא רוצים לחתן אותנו כי אתה מסורב עליה ואני רק עכשיו הגשתי את הבקשה שלי...

**נתן:** רגע, אביטל, אנחנו לא צריכים את כל האישורים הסובייטים האלה, הם חסרי משמעות!

**אביטל:** אבל נתן, אם לא נתחתן, לעולם לא יתנו לנו לעלות ביחד!

**נתן:** לא, במקום נישואים סובייטים ללא כל תוקף, ננסה לארגן חתונה יהודית! כן, זה יהיה סמל מושלם לחיינו החדשים שהתחילו פה... וימשיכו בישראל!

**אביטל:** חתונה יהודית? נכון, אנחנו כבר כמעט ישראלים, מה טבעי יותר מנישואים ברוח המסורת היהודית, הנישואים החוקיים היחידים עברינו?

**נתן:** אנחנו צריכים להיאבק על מנת להינשא- אם נצליח נישאר תמיד ביחד!

(חושך, מוזיקה מפחידה...אביטל יוצאת... ריקוד מאסר של נתן...)

(אביטל פוגשת ביהודי ליד ביה"כ...)

**אביטל**: אתה חייב לעזור לנו! פניתי כבר לאינספור רבנים וכולם סירבו לחתן אותנו... הם כנראה חוששים מהשלטונות... אבל אנחנו כ"כ רוצים להינשא בחתונה יהודית!

**הרב:** מצטער, הבקשה שלך באמת מסוכנת מידי...

**אביטל**: אתה לא מבין, זה מקרה חירום! אני וטוליק חייבים להינשא!

**הרב**: טוליק? איזה טוליק?

**אביטל:** אנטולי שרנסקי...למה?

**הרב:** את ארוסתו של טוליק שרנסקי? למה לא אמרת קודם?!?

**אביטל:** נתן נלקח למאסר ע"י אנשי הק.ג.ב. רבים מחברינו נאסרו. במוסקבה ציפו לביקורו של ניקסון וככל הנראה רצו להסתיר יהודים סירובניקים קשי-עורף, שלא יפגינו או יעשו בעיות בזמן ביקורו של האורח החשוב, אך אני, למרות החששות לא הפסקתי לקוות... שום דבר לא יוכל להפריד בנינו! וככה כשהמשפט הזה מהדהד בי, המשכתי לארגן במרץ את ענייני החתונה...

**הרב:** אני מכיר אותו, הוא בחור צעיר ומרשים. את בת מזל ילדה! היו לנו שיחות ארוכות בבית הכלא. הוא בחור מבריק מאוד, הטוליק שלך, זה אמנם יהיה מבצע מסובך מאוד, אך אני מסכים להשיא אתכם... רגע, עוד יומיים י"ז בתמוז... זה אומר, אביטל, שהיום היחיד בו תוכלו להינשא...זה מחר!

**אביטל:** מחר?!?

**הרב:** כן, אחרי זה תצטרכו לחכות כמעט חודש...

**אביטל:** טוב, אז שיהיה מחר! קדימה, למה אנחנו מחכים?!

**הרב:** טוב, תגיעו מחר בבוקר לכמה הסברים והדרכות לפני...אל תשכחו לדאוג לטבעות נישואין וכמובן, לעשרה בחורים לפחות...חייבים מניין!

**מישהו פורץ:** אביטל, אביטל, חיפשתי אותך בכל מקום... הגיע אישור עליה!

**אביטל:** מה? אני לא מאמינה! ונתן, איפה המכתב של נתן?

מישהו: אה...לא, הגיע רק אישור עליה אחד...והוא לעוד יומיים...

**\* אביטל:** עוד יומיים?

(נתן פורץ לבמה...לימוד אצל הרב, טבעות, עטיפת כוס, בד לבן... יוצאים מהבמה ונכנסים חגיגיים עם החברים... הרב מסביר ונתן אומר בקול: "אם אשכחך ירושלים תשכח ימיני תדבק לשוני לחיכי אם לא אזכרכי אם לא אעלה את ירושלים על ראש שמחתי..." שובר את הכוס. מוזיקה- עוד ישמע- ריקוד חתונה... בסוף הריקוד יושבים מותשים ומדברים.)

**אביטל:** אני לא עוזבת בלעדייך, נתן!

**נתן:** אביטל, אני מצטרף אלייך עוד ששה חודשים לכל המאוחר! את יודעת, עכשיו שאנחנו נשואים, זו לא אמורה להיות בעיה, הרי המשטר נגד פירוק משפחות... זה לא הומאני...

**אביטל**: אני לא אוכל לסבול את הריחוק הזה ממך...

**נתן:** שום ריחוק לא יכול לעמוד אל מול האהבה שלנו! כתבי לי מעט, אך לעיתים תכופות, על הכל! אני רוצה לראות את חייך שם בבהירות כך שלא ניפרד אפילו לשנייה!

**אביטל:** אבל לאן אלך? איך אני אסתדר שם בלעדייך?

**נתן:** מה זאת אומרת? תתחילי לבנות את היסודות שלנו שם... תחילה תיסעי לקיבוץ, לנוח, ואחרי כן אל ידידינו אילנה ובנימין בטבריה, הם ודאי מצפים לראותך... לאחר מכן קורס אינטנסיבי בעברית- אבל אביטל, את חייבת להתאמץ וללמוד ככל שתוכלי... איך נרשום את ילדינו לגן אם לא נדע עברית רהוטה?

**אביטל:** ואז?

**נתן:** לא יהיה אז! לפני שתגמרי ללמוד עברית, אני אגיע! נמצא דירה ונתחיל את חיינו!

**אביטל:** איפה?

**נתן:** בירושלים, כמובן!

**\*נתן:** שעה ארוכה לא יכולנו להיפרד, לבסוף אמרתי: "להתראות בקרוב בירושלים" ונפרדנו... הדמעות שעצרנו היו דמעות אושר ותקווה. לרגע, אבל רק רגע, נתקפתי בתחושה נוראה של חולשה כמו בחלום... כאשר אתה רוצה לרוץ אל משהו ולגעת בו אך אינך יכול...

**\* אביטל:** עליתי במדרגות והבטתי אחורה, בפעם האחרונה, חברים נופפו לי וצעקו לי שלום, טוליק עמד קצת בצד והביט בי בשקט... לחשתי בשקט: בוא מהר! כאילו כבר היה רחוק, ושנינו מלא געגועים...ואח"כ מטוס, וינה, ולבסוף לוד.

כשאני מתחממת בשמש הישראלית, מתרגלת לאור המסנוור, שטומן בחובו נופים רחוקים ונפלאים, הרגשתי לבסוף בבית, המתח ירד, הכל התבהר... הייתי בטוחה שלא יעברו שלושה חודשים וטוליק ואני נהיה שוב ביחד...

(שבת. אחרי תפילת שחרית, ביציאה מבית הכנסת. נשים יוצאות ומברכות בשבת שלום אחת את השנייה, רות סופר ועוד אישה גם נעצרות לשיחה כמו אביטל ואילנה. לקראת סוף דבריה של אביטל, רות מתקרבת להגיד שבת שלום לאילנה...)

**אילנה**: שבת שלום אביטל, מה שלומך?

**אביטל**: אילנה, כמה טוב להיות שוב איתך ועם בנימין כאן בארץ ישראל, אני כ"כ מקווה שבקרוב גם נתן יקבל אישור עליה ויצטרף אליו, ובינתיים אני משתדלת לכתוב לו על הכל, שיחוש ממש כאילו הוא כאן איתנו בא"י.

במכתב האחרון שכתב לי, הוא ביקש שלא אתעצב על שאני לבד בשבתות, אלא שאעשה מה שעושות נשים יהודיות ביום הזה, ושאערוך קידוש לליל שבת כאילו שאנחנו מקבלים את השבת ביחד...

**רות**: שבת שלום!

**אילנה**: שבת שלום, רות. אביטל, תכירי, זו רות, סיפרתי לה עליך, היא מאד קרובה לרבנית חנה, אני בטוחה שיהיה לכן נעים ביחד.

**אביטל:** שבת שלום, תודה אילנה.

**אילנה:** שבת שלום לשתיכן (יוצאת)

**אביטל**: רות, בטח שמעת מה המצב...

**רות:** אביטל, את יודעת, אני בטוחה שלך עצמך, עמוק בפנים יש תשובה לשאלות...

**אביטל**: את יודעת, אתמול הרבנית חנה הסבירה לי שלקב"ה יש תוכנית מדויקת איך לגאול את ישראל ולהביא את כולם לארץ ישראל, היא אמרה שאני, אביטל ~~בזה שאני הולכת בדרך ד'~~ שותפה בתוכנית הזו...

**רות:** כן, זה שאנו פה, בארץ ישראל, מדברות על הדברים האלו אומר שהנה התוכנית האלוקית מתקיימת אל מול ענינו.

**אביטל:** והיום בדיוק קראנו בפרשת ניצבים על הגאולה...

**אביטל\*:**  (מקריאה את פרק ל' בחומש דברים)

**אביטל:** אך מה יקרה אם נעשה משהו רע, האם הקב"ה יחזיר אותנו חזרה לגלות הנוראה שממנה באנו?

**רות:** ודאי שלא... כתוב בגמרא שאם א"י נותנת פירותיה לעם ישראל בעין יפה אין לך קץ מגולה מזה, זה סימן מובהק של הקץ, כלומר פירות א"י הם סימן שלא תהיה גלות שלישית.

**אביטל:** (בהתפעלות) ואיזה פירות יש פה בארץ הזאת... איזה סימן יפה.

**אביטל\*:** כשאני חושבת על זה, כמו שאני מתגעגעת לטוליק ורוצה שיבוא כך ארץ ישראל מחכה לנו, עם ישראל שנבוא כבר...

(אביטל מתיישבת לקרא כשברקע משתלבת של נתן...)

"אביטל יקרה, דמיינתי לעצמי את פגישתנו המחודשת ואת חיינו המשותפים בארץ לפרטי פרטים כ"כ הרבה פעמים שזה נראה כאילו חיינו כאן על אדמתנו.

כולם בטוחים שזה רק עניין של ימים או שבועות עד שאני אקבל את האשרה שלי... קשה לי להאמין שעברו כבר שנתיים, לא רק מפני שאני זוכר כל יום שעברנו ביחד, אלא גם מפני שאת איתי כל הזמן. האם את מעלה על דעתך עד כמה את עוזרת לי במכתבייך? אפילו השתיקה שלך עוזרת, מפני שאת קיימת, ומחכה... אל תדאגי אינך מחכה לשווא, בקרוב אזכה לעלות לארץ ושוב נפגש. אני מאמין בכך בכל ליבי,

בעלך, נתן" .

(המכתב ממשיך להיות מוקרא בקול, אביטל יוצאת מהבמה... נכנסים אנשים מכל העולם- אולפן ללימוד עברית. (שלט) זקנה מרוקאית, אנגלי ואתיופי.)

**מנחה:** חברים! בוקר טוב!

**כולם:** בוקר טוב המורה נורית!

**מנחה:** מה שלומכם הבוקר?

**כולם:** טוב תודה, בסדר, ואת? (כולם במבטא אתיופי כבד)

**מנחה:** חמודים, מה קרה לעברית שלכם?

**אנגלי:** הו, וי, מיס דה שיעור...

**מרוקאית:** כבר לא עיה לנו עצ'בים להישאר!

**צרפתי:** אז השלמתי להם את השיעורי בית!

**מנחה:** אה, איזה יופי... (במבטא אתיופי) קדימה, נתחיל בשיעור...

(אביטל נכנסת)

**אביטל:** סליחה שאיחרתי...

**מרוקאית:** איפה הייצ' הפעם?

**אביטל:** אתם יודעים... במקומות הרגילים... גולן... כינרת... אח...

**מרוקאית:** מה זה המקומות האלה? מה הקבר של ר' שמעון? בבא סאלי כבר היית?

**מנחה:** טוב, שבי אביטל, ניגש לענייננו... חברים, היום אנחנו נדבר קצת על המקומות שמהם הגעתם... דניאל תתחיל...

**צרפתי:**  אצלנו אנטישמיות גם מצרפתים וגם מערבים שבאו לצרפת, אין כמו ישראל, מדינה שלנו.

**מנחה:** תודה, זה בהחלט היה מרגש... צ'ארלס מה יש לך לספר לנו?

**מרוקאית:** יאללה קדימה צ'ארלי!

**צ'ארלס:** הגעתי לאינגלנד ישר פרם דה נאצים בגרמניה... איט וואז תריבול דר... חצי מהמשפחה שלי נמחקה... עזבנו ברגע האחרון לאנדלאנד, כי חשבנו ששם אברי טינג וויל בי אוקי... אבל לא, גם שם היה נורא, סו באנו לפה...דיס איז אוור הולי לאנד... אוור הום...

**מרוקאית:** וואלה צ'ארלי, לא חשבתי שאתה כזה מצ'כן... ואני חשבתי שרודפים רק אחרי מזל ביטון... שבועות! התחבאתי מאספסוף זועם שצעק וצרח שכל היהודים ימותו! מה זה שיהודים ככה מתים??

(אביטל מתרחקת ומתחילה כאילו היא כותבת מכתב לנתן)

"כשישבנו שם יחד גילינו את האמת שהייתה ידועה לכולנו... גורל היהודים דומה בכל מקום! מדהים שכמה שהאנשים האלה היו שונים זה מזה, ברגע שהתחלנו לדבר על אנטישמיות הצלחנו להבין אחד את השני ולהזדהות כ"כ אם מה שכל אחד עבר... רדיפות, תחושה מתמדת של חוסר בית, שנאה...

כולנו- צעירים ומבוגרים ללא יוצא מן הכלל- נאלצנו בתקופה זו או אחרת להתחבא או לברוח כדי להציל את חיינו... וכאן לבסוף הפסקנו לברוח, הגענו הביתה, המשפחה שלנו מתאחדת... אתה, אני, צ'ארלס, גב' ביטון, ואפילו מגניטימו!

הו טוליק שלי, כמה אני רוצה שהמשפחה שלנו תתאחד... פה בארץ... אתה יודע, כשהגעתי לכאן שמתי לב שהשמש כאן כ"כ בהירה, שאתה מבין מיד איזה מקום קודר ונורא אנחנו עוזבים...

עלינו לשאת ולסבול עוד קצת, טולינקה, עכשיו קשה לנו מאוד, אך זה היה עלול להיות גרוע יותר... נוכחותי כאן היא אות לכך ששום דבר רע לא יקרה לנו... אנחנו חלק מהתוכנית האלוקית...

אביטל."

(בית של סופיה)

**אביטל:** נו, סופיה כבר קוראת עיתונים בעברית...

**סופיה:**

(פותחת את העיתון ומקריאה)

"קבוצת מרגלים נתפסה אמש ברוסיה, יש הטוענים שמדובר בהשמצה, עלילת דם... והם נידונו ללא משפט לכלא הסובייטי..."

**אביטל:** ושוב אותן ידיעות מוכרות...

סופיה, יכול להיות שיש שם מישהו שאנחנו מכירים?

**סופיה:** אביטל, תסתכלי שם... בתמונה...

**אביטל נזעקת**: טוליק? אני לא מאמינה! זה טוליק שלי במרכז כל זה! זה הכל סתם נגדו ונגד חבריו! מה ניתן לעשות? מה יקרה?

(מיכאל יוצא ושמים כיסא בצד. אביטל בוכה ומרכינה את ראשה... )

**אביטל\*:** ברוך ד' שהגעתי לרבנית חנה, היא הלכה עם הרב אל הרב צבי יהודה וסיפרו לו שממשלת רוסיה מאשימה את נתן בריגול, הרב הזדעזע ובכה, הוא אמר להם שאחינו ברוסיה בסכנה גדולה, זו אנטישמיות כלפי כל יהודי רוסיה, אם הממשלה נותנת אישור לאסור אזרחים תמימים שכל עוונם הוא שרצו לעלות לא"י. הרב הורה לתלמידיו לצאת לרחובות, לכיכרות, ולהפגין על כך כדי לעורר את דעת הקהל העולמית. ועלייך אביטל, כך אמרה לי הרבנית, להסתובב ולנסוע בכל העולם על מנת לספר על העוולה הנוראית שנעשית ליהודים בזדון! כולנו מאחורייך מגבים אותך ותומכים בך! כך היא אמרה.

**קריינית:**

בשנת תשל"ז נחטף נתן שרנסקי ע"י אנשי הק.ג.ב. ליד פתח דירתו ברחוב גורקי במוסקבה. הוא נלקח לכלא לפורטבו,0 הואשם בריגול ובגידה נגד רוסיה, ובילה את תשע השנים הבאות בכלא ובמחנות כפיה, למעלה מ-400 יום היה בצינוק וכ-200 יום בשביתת רעב. נתן שמר על אמונתו וצלם האדם שבו במאמצים אדירים. פשעו האמיתי של שרנסקי היה רצונו העז לעזוב את ברית המועצות ולעלות לא"י. נתן נלקח לכלא לפורטובו, שם נחקר ועונה ימים רבים, אבל סרב לשתף פעולה עם הק.ג.ב חרף כל הקשיים. כל אותה עת איימו עליו חוקריו כי העונש על ריגול הוא "רֶאסְטרֶל", כלומר- הוצאה להורג בירייה. אך שרנסקי שמר על חוש הומור ואופטימיות שאף התישה לפעמים את חוקריו.

אביטל שרנסקי ניהלה מאבק בלתי פוסק וגייסה את דעת הקהל העולמית, פגשה ראשי ממשלות וסנטורים, ועמדה בראש צבא שלם של אנשים מכל העולם שסיסמתם הייתה "שחררו את נתן שרנסקי".

(צד אחד של הבמה בית כלא. שרנסקי וסוהר. קצת מכות.

צד שני דוכן נואמים מכל מיני מדינות... כל פעם יתחלף נואם ודגל.

אביטל נכנסת בפנטומימות מתחננת לעזרה. והנואם האחרון מדבר...)

**הנואם**: ...ובכל הפרוצדורות הדוקומנטריות שיתחוללו בזמן הקרוב אין אנו צריכים לחשוש מהרעיונות האידיאולוגיים של החברה שלנו...

(אביטל מתפרצת לבמה)

**אביטל:** עצרו! חכו רגע! אחינו ברוסיה בסכנה!

**הנואם:** סליחה, גברת, אני באמת מתנצל אבל אנחנו כאן באמצע מסיבת עיתונאים חשובה במיוחד, אם זה יכול לחכות בבקשה...

**אביטל:** לא! אני מצטערת...אבל זה דחוף! מדובר בסכנת חיים! אתם חייבים לעזור לי!

**מהקהל:** סליחה! מה זה החוצפה הזו? את לא רואה שאת מפריעה?!?

**עוד אחד:** כן! שמישהו ישתיק אותה!

**אביטל:** בבקשה, אנשים יקרים! אני פונה אליכם באחד מהרגעים הדרמטיים ואולי הגורליים ביותר בהיסטוריה של יהדות רוסיה! ברוסיה נמצאים 12 יהודים חפים מפשע שיושבים בבתי הכלא של המשטר הסובייטי על לא עוול בכפם, וסובלים מהתעללויות כאלה ואחרות כבר יותר משנתיים!

אנא, כולכם יכולים וצריכים להביע מחאה אדירה! בבקשה, אני מתחננת לפניכם שתצטרפו למאבק למען שחרור בעלי וחבריו הכלואים אי שם בברית המועצות! עשו זאת למען המאבק על האמת והצדק בעולם!

(חושך. חצי במה אביטל וחצי במה מר וולפסון.)

**מר וולפסון:** יס, הלו?

**אביטל:** הו, שלום לך מיסטר וולפסון! מדברת אביטל שרנסקי, אני שמחה שהצלחתי סוף סוף לתפוס אותך! פשוט מחר אני כנראה מגיעה ללונדון בטיסה הראשונה של הבוקר והפנו אותי אליך כדי שתסדר לי פגישה עם מרגרט תאצ'ר! ממש תודה לך, אני...

**בריטי**: אקסיוז מי מיסיס שרנסקי, את יודעת מה השעה? איצ אמצע הלילה היר... מתי תביני שיש אנשים שעסוקים בעוד ביזנס מלבד הצרה שלך ושל יור הזבנד! ולא לכולם יש זמן לקפל בבעיות שלך אנד ספיישלי לא באמצע הלילה! מה את חושבת, שאת טבור כל העולם? שכולם צריכים להסתובב סביבך?

**אביטל:** כן, מיסטר וולפסון, אני באמת מצטערת שהערתי אותך, לא ידעתי שכל כך מאוחר... פשוט מרוב עבודה קצת התבלבלתי... אבל כן, אני חושבת שאני טבור העולם, ושדווקא עכשיו כל העולם צריך לעצור הכל ולהסתובב סביב הבעיה של בעלי ושלי! תראה, מר וולפסון, גם אתה יהודי ואתה יודע שלקב"ה יש תכנית אלוקית להחזיר את היהודים הביתה לארץ שלהם, ויש יהודי חף מפשע שיושב כבר כמה שנים בכלא ויש עוד יהודים שגורלם תלוי במה שיקרה לו... ואולי אתה מר וולפסון יושב שם בממשלת בריטניה רק כדי לעזור לתהליך הנפלא הזה...

(נתן יושב בצינוק ומתפלל את תפילתו.)

**נתן:** ברוך אתה ה' אלוקינו מלך העולם, תן לי מזל לגור עם אשתי אהובתי אביטל שרון בא"י. תן להורים שלי, תן לאשתי, תן לכל משפחתי כוח לסבול את כל הקשיים עד פגישתנו. תן לי כח, גבורה, שכל, מזל וסבלנות לצאת מכלא זה, ולהגיע לא"י בדרך ישר וראוי.

"כל העולם כולו גשר צר מאוד..."

**\* נתן**: אני נזכר פתאום בשיעורי הזמרה בילדותי... כבר בזמן שכל הילדים בגן למדו שיר עם פשוט, הייתה הגננת אומרת לי: 'המתן קצת, טולינקה יקירי, אתה תשיר אח"כ...' רק שאחרי הגן בא ביה"ס, ומחנות קיץ, אוניברסיטה ועבודה, אך תורי מעולם לא הגיע... כנראה שכל פעם שהגעתי לשיר הזה ברור לכולם שטוליק ישיר אח"כ... אבל בשנים האחרונות כשהשירים הישראליים הפכו לחלק בלתי נפרד מחיינו, כבר לא יכולתי להתאפק מלשיר, ידעתי שחבריי מוכנים לסלוח לי על שיבוש במקצת של המנגינה...

(וממשיך לשיר...)

**סוהר:** (קללה ברוסית) מה אתה עושה שם, שרנסקי?!?

**נתן:** אני שר, מה נראה לך שאני עושה?

**סוהר**: אז מה, שרנסקי, אתה מאושר?

(נתן ממשיך לשיר)

**סוהר**: האם אנחנו שוב עוברים על החוקים?

(ממשיך לשיר)

**סוהר**: בסדר שרנסקי, אני רואה שאתה ממש שמח, ושטוב לך פה... אז לא תתנגד להישאר בצינוק עוד כמה ימים, נכון?

**קריינית**: מקץ שנים של מלחמת התשה החליטו הרוסים לשחרר את האסיר המפורסם ביותר שלהם. שרנסקי לא ידע דבר על המאבקים לשחרורו. כאשר באו לקחת אותו לא הסבירו לו דבר, הוא נלקח ממחנה הכפייה והועלה על מטוס.

(נתן יושב בכלא)

**סוהרים**: להתייצבות! קח את הבגדים הללו ולבש אותם מהר (נתן מתרגש ומתלבש) וצא אלינו!

**נתן**: מה עם חפציי שנותרו במחנה ובכלא?

**סוהר:** תקבל אותם אחר כך.

**נתן:** אני רוצה את ספר התהילים של עמי!

**סוהרים**: תקבל את חפציך במהרה!

**נתן:** היכן ספר התהילים שלי?

**סוהר:** קיבלת את כל מה שאתה זכאי לקבל.

(נתן נשכב על הקרח(הרצפה). )

**נתן:** לא אזוז עד שתחזירו לי את ספר התהילים שקיבלתי מתנה מאשתי.

"החזירו לי את ספר התהילים שלי"! (צועק)

(הסוהרים מתייעצים זה עם זה ולבסוף נותנים לו)

**נתן:** מה מתרחש פה, לאם אתם לוקחים אותו עכשיו?

**סוהר:** "שרנסקי, אנטולי בריסוביץ, אני מוסמך להצהיר באוזנייך שבפקודת נשיאות הסובייט העליון של ברית המועצות, בשל התנהגות שאינה ראויה לאזרח הסובייטי, נשללה ממך אזרחותך הסובייטית וכמרגל אמריקאי אתה מגורש מברית המועצות".

**נתן:** תמיד ידעתי שיום זה חייב להגיע, אני בדרך לבית שלי, לירושלים...

(פונה לכיוון הקהל, ומוציא מכיסו בהתרגשות את ספר התהילים. פותח במזמור ל' וקורא בקול)

"ארוממך ה' כי דליתני ולא שימחת אויבי לי, ה' אלוקיי..."

**נתן מתקשר לאביטל:** אביטל אביטל את שמעת? הודו לה' כי טוב כי לעולם חסדו!!! יודו לה' חסדו!!

**א ביטל:**ושבו בנים לגבולם. יש שכר לפעולתך!

ריקוד סיום

(כל הזכויות שמורות להלל עיטם וכנה למפרט)